(แบบ 56-1)

แบบแสดงรายการข้อมูลประจำปี

สิ้นสุดวันที่ 31 ธันวาคม 2555

บริษัท อกริเพียว โฮลดิ้งส์ จำกัด (มหาชน)

(AgriPure Holdings Public Company Limited)

สารจากประธานกรรมการ

ในรอบปี 2555 ที่ผ่านมาถึงแม้ว่าภาวะเศรษฐกิจโดยรวมของประเทศไทยมีความผันผวน
และมีปัจจัยลบหลายด้าน ซึ่งส่งผลกระทบโดยตรงต่อธุรกิจส่งออกสินค้าเกษตรที่บริษัทดำเนินการอยู่
ปัจจัยลบดังกล่าว ได้แก่ การแข็งค่าของเงินบาท ปัญหาภัยธรรมชาติทั้งภาวะภัยแล้งและน้ำท่วม
ปัญหาดังกล่าวนอกจากจะส่งผลให้บริษัทขาดแคลนวัตถุดิบที่ใช้ในการผลิตแล้ว
คุณภาพของวัตถุดิบที่ได้ก็ลดลงอีกด้วย อย่างไรก็ตามฝ่ายจัดการของบริษัทฯ
ได้ดำเนินการแก้ไขปัญหาในหลายๆ ด้านดังกล่าว จึงทำให้บริษัทฯ
ได้มีโอกาสขยายตลาดมากขึ้นตลอดจนทำยอดขายที่เพิ่มขึ้นอย่างต่อเนื่องในปีนี้

สำหรับการดำเนินธุรกิจในปี 2556 นี้ คาดว่าปัญหาและอุปสรรคต่างๆ
ยังคงไม่คลี่คลายในทางที่ดีมากนัก อย่างไรก็ตาม
บริษัทได้มีการปรับตัวเพื่อรับมือกับสถานการณ์ในปัจจุบันได้ในระดับหนึ่งแล้ว อีกทั้งบริษัท
คาดการณ์ว่าความต้องการในสินค้าเกษตรทั่วโลกมีแนวโน้มเพิ่มสูงขึ้น
อันเป็นผลมาจากสภาพอากาศที่แปรปรวน และภัยพิบัติต่างๆที่เกิดขึ้นทั่วโลก
สร้างความเสียหายอย่างมากให้กับประเทศผู้ผลิตสินค้าเกษตรสำคัญๆ ของโลก
รวมทั้งการฟื้นตัวของเศรษฐกิจโลกจะส่งผลให้ประเทศคู่ค้ามีกำลังซื้อเพิ่มมากขึ้น
นับว่าเป็นโอกาสที่ดีของบริษัท ที่จะสามารถขยายตลาด และเพิ่มยอดขายให้สูงขึ้น

การเพิ่มศักยภาพทางการผลิตโดยใช้เทคโนโลยีที่ทันสมัยยิ่งขึ้น ถึงแม้ว่า บริษัทฯ
จะมีประสบการณ์ในวงการเกษตรแปรรูปเพื่อส่งออกมานานนับสิบปี
มีทีมงานที่มีประสบการณ์ในอุตสาหกรรม มีการวางแผนจัดการวัตถุดิบที่มีประสิทธิภาพ
มีเทคโนโลยี่การผลิตที่ดี และมีสินค้าที่มีคุณภาพแล้ว บริษัทฯ
ยังต้องศึกษาและพัฒนาสินค้าให้มีความหลากหลายมากขึ้นที่สามารถตอบสนองความต้องการของตลาด
และเพิ่มความมั่นใจให้กับลูกค้าดียิ่งขึ้น
โดยบริษัทได้ดำเนินการปรับปรุงสายการผลิตในโรงงานครั้งสำคัญ ในส่วนนโยบายการบริหารงาน
ทางบริษัทยึดหลักธรรมาภิบาลมาเป็นแนวปฏิบัติ ในการสร้างความเชื่อมั่นให้เกิดกับลูกค้า
สร้างรายได้ให้แก่เกษตรกร และสร้างผลตอบแทนต่อผู้ถือหุ้นในระดับที่น่าพอใจ ทั้งนี้
บริษัทจะพัฒนาองค์กรให้มีความเข้มแข็งมากยิ่งขึ้น
พร้อมจะฝ่าฟันอุปสรรคนานัปการในเวทีการแข่งขันทางการค้าโลก
เพื่อทำให้บริษัทฯเป็นผู้นำทางด้านผลิตภัณฑ์เกษตรแปรรูปต่อไปในอนาคต

สุดท้ายนี้ กรรมการบริษัทฯ ทุกคน ขอขอบคุณผู้ถือหุ้นทุกท่าน ตลอดจนลูกค้า
และพันธมิตรทางธุรกิจที่ให้การสนับสนุนบริษัทด้วยดีตลอดมา
พร้อมทั้งขอขอบคุณเป็นพิเศษต่อคณะผู้บริหาร และพนักงานทุกท่านที่ทุ่มเทแรงกาย แรงใจ สติปัญญา
และความสามารถ ในการปฏิบัติหน้าที่ด้วยความรับผิดชอบอย่างเข้มแข็ง ช่วยให้ธุรกิจของบริษัท
สามารถก้าวข้ามอุปสรรคในปีที่ผ่านมาและคาดหวังว่าผู้บริหารและพนักงานทุกท่านจะช่วยกันปฏิบัติหน้าที่เพื่อสร้างผลกำไรให้กับบริษัทอย่างเต็มความสามารถต่อไป
0

นายสุเรศพล จึงรุ่งเรืองกิจ

  ประธานกรรมการบริษัทฯ

สารบัญ

หน้า

ส่วนที่ 1 ข้อมูลทั่วไป 1

ส่วนที่ 2 ข้อมูลของบริษัทที่ออกหลักทรัพย์

1. ปัจจัยความเสี่ยง 4

2. ลักษณะการประกอบธุรกิจ 6

3. การประกอบธุรกิจของแต่ละสายผลิตภัณฑ์ 11

4. โครงสร้างรายได้ 17

5. การตลาดและภาวะการแข่งขัน 23

6.  สินทรัพย์ของบริษัทและบริษัทย่อย 28

7.  การค้ำประกัน 30

8.  ข้อพิพาททางกฎหมาย 31

9.  โครงสร้างเงินทุน 32

10. โครงสร้างการจัดการ 34

11. การควบคุมภายใน 57

12. รายการระหว่างกัน 58

13. ฐานะการเงินและผลการดำเนินงาน 66

  14. ข้อมูลอื่นที่เกี่ยวข้อง 120

ส่วนที่ 3 การรับรองความถูกต้องของข้อมูล 121

เอกสารแนบ รายละเอียดเกี่ยวกับผู้บริหาร และผู้มีอำนาจควบคุม

โครงสร้างองค์กรของบริษัท อกริเพียว โฮลดิ้งส์ จำกัด (มหาชน)